Coba ceritain soal Milik Siapakah Gadis Ini dalam bahasa melayu

Milik Siapakah Gadis Ini merupakan sebuah lagu nyanyian Dato' Sudirman Haji Arshad yang ditulis oleh S. Amin Shahab. Susunan lagunya pula dibuat oleh M. Nasir. Lagu ini mempunyai dokumentari muzikalnya yang dihoskan oleh beliau sendiri sambil menggambarkan suasana di sekitar kepulauan Bali, Indonesia pada tahun 1986. Selain itu, beliau telah menyanyikan lagu ini dalam konsertnya, Istimewa Bersama Sudirman terbitan RTM secara langsung dari Auditorium Besar Angkasapuri pada tahun 1987. Beliau juga pernah menyanyikan lagu ini pada pembukaan tirai Kejohanan Sepak Takraw MAS, Utusan Malaysia dan RTM Ke-3 yang berlangsung pada 24 hingga 29 November 1987 di Stadium Negara. Pada 9 Mac 1991, beliau telah menyanyikan lagu ini secara langsung dalam Konsert Sudirman di tapak Expo Ayer Keroh, Melaka anjuran SUDI Sdn. Bhd. dengan kerjasama Perbadanan Kemajuan Ekonomi Melaka. Lagu ini pernah dinyanyikan oleh pelbagai artis seperti Amy (Search) dan sebahagian daripada pelakon filem Hoore! Hoore!.